Ce servicii sunt indispensabile la sate? Internetul este a doua utilitate a românilor de la țară, după electricitate. Aproape toate casele au curent electric (99%) și mai bine de jumătate din gospodării au o conexiune la internet, potrivit unui studiu prezentat de Biroul Român de Audit Transmedia – BRAT.

Internetul depășește de departe numărul caselor cu apă curentă, canalizare sau grup sanitar în casă. Astfel, procentul de gospodării cu conexiune la internet este de două ori mai mare decât casele care au grupul sanitar în casă (56% cu internet, 28% cu WC în casă). În “coadă” sunt conexiunile la rețeaua de gaze: doar una din zece case de la țară este racordată.

La orașe, netul are o penetrare de aproape 100%, iar jumătate din cei care navighează pe net au între 25 și 44 de ani.

În materie de consum TV, presa scrisă a pierdut cel mai mult. Doar 13% mai citesc zilnic hârtie (acum zece ani procentul era triplu).

Paginademedia.ro vă prezintă, pe larg, în imagini, concluziile BRAT pentru piața media din 2015:

consumul zilnic de internet este de opt ori mai mare decât în 2002: puțin peste jumătate de milion de români din mediul urban foloseau internetul acum 13 ani (adică 8% din populația orașelor), față de aproape 60% acum (peste patru milioane de oameni).

În 2002, jumătate din internauți erau din segmentul 14-24. Anul acesta predomină segmentul 25-44 de ani.

Mulți români consumă pe internet paginile brandurilor media clasice, mult mai mult decât acum zece ani. Aproape jumătate citesc paginile de net ale ziarelor și revistelor, iar 34% ascultă radiouri online (un obicei aproape inexistent acum zece ani).

Trei sferturi dintre utilizatori intră pe net când au nevoie de informații. Totuși, mai puțin de jumătate au încredere în ce găsesc pe net. De altfel, credibilitatea este singurul indicator care a scăzut față de acum zece ani.

Aproape două treimi din internauții de la orașe consideră utile comentariile postate de alți cititori.

În materie de consum TV, presa scrisă a pierdut cel mai mult. Doar 13% mai citesc zilnic hârtie (acum zece ani procentul era triplu). De notat că valoarea nu include și variantele online ale publicațiilor tipărite).

Outdoorul este mediul cu cea mai mare expunere: aproape toți locuitorii orașelor sunt expuși mesajelor de acest tip.

Acum zece ani, 56% dintre românii de la orașe (14-64 de ani) ascultau radioul zilnic în modul clasic (pe unde AM și FM). În 2015, procentul este de 36%. Consumul total de radio este mai mare, dată fiind și ascultarea posturilor pe internet (34%).

Cel mai bun raport dintre consum și investițiile publicitare este la TV: un sfert din timpul alocat consumului de media zilnic este la posturile TV, în timp ce stațiile atrag 64% din bugete.

Situație interesantă în Austria și Elveția, țări în care bugetele se orientează mult spre print: peste jumătate din investițiile publicitare din Austria, de exemplu, se duc către titlurile tipărite, deși timpul zilnic de consum este scăzut.

GALERIE FOTO . Concluziile studiului BRAT

Publicitate

Petrişor Obae

petrisor.obaepaginademedia.ro